**HOVEDUTSKRIFT**

**Salangen Menighets/fellesråd**

Tirsdag 27.4.2021 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Ann Kristin Bakkemo

Andreas Bay

Lars Andreas Nesje

Veronika Helen Nylund

Torulv Klaussen

Spr Grete Glemmestad

Terje Bertheussen - kommunens representant

**Forfall:**

Sissel Fjelstad

Inger Strand – 1 vara

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

Side 1 av 5

**Til behandling var følgende:**

# **Sak 11/21 Godkjenning av innkalling og saksliste**

Ekstra sak fra forliksrådet behandles som FR Sak 21/21.

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 12/21 Godkjenning av protokoll fra Menighets/Fellesrådsmøte 16.2.21**

**Vedtak:**

Protokollen fra Menighets/fellesrådsmøte den 16.2.21 godkjennes. **Enst.**

#### Sak 13/20 Referater

*Følgende referater ble fremlagt:*

1. Påsken 2021 – alt av gudstjenester ble avlyst pga korona

I Salangen kirke ble det isteden holdt åpen kirke på skjærtorsdag og på langfredag.

Det ble lagt ut digitale gudstjenester på Salangen menighet på facebook.

Palmesøndag - 84

Skjærtorsdag – 102

Langfredag - 82

Første påskedag – samarbeid med Lavangen fra Salangen kirke, sett 186 ganger

I tillegg delte folkebladet våre gudstjenester på følgende dager

Skjærtorsdag – sett av 357

Langfredag – sett av 312

Første påskedag – sett av 226

1. Lettelser i nasjonale tiltak fra fredag 16 april

Regjeringen annonserte 13. april lettelser i smitteverntiltakene. Lettelsene vil gjelde fra fredag 16. april. Oppdatert versjon av smittevernveilederen for Den norske kirke finnes her [www.kirken.no/korona](http://www.kirken.no/korona)

Dette betyr at vi er tilbake til der vi var før påske, og vi kan igjen møtes til gudstjeneste og aktiviteter i kirka.

1. KA – Anbefaler nytt prostifellesråd som felles arbeidsgiver

Rapporten om ny kirkelig organisering er klar. Nå venter den viktige høringsprosessen fram mot Kirkemøtet i 2022. Rapporten vil etter planen bli sendt på høring til alle organer i Den norske kirke i juni 2021.

Hovedutvalget for kirkelig organisering har konkludert med å anbefale en prostiløsning, men understreker at dagens prostistruktur må gjennomgås og justeres. Utvalgets medlemmer har også lagt til grunn helt ulike forutsetninger for å kunne anbefale løsningen.

Utvalgets flertall (6) legger til grunn at et prostifellesråd skal være et fellesorgan for soknene, slik kirkelig fellesråd er i dag, og overta som ny arbeidsgiver for dagens fellesrådstilsatte. I tillegg skal prostifellesrådet også bli arbeidsgiver for prestene i prostiet slik at alle som arbeider lokalt reelt sett får samme arbeidsgiver.

Et mindretall (4) legger også til grunn at prostifellesrådet skal være et fellesorgan for soknene og overta som ny arbeidsgiver for dagens fellesrådstilsatte. Arbeidsgiveransvaret for prestetjenesten bør ifølge disse forbli i rettssubjektet Den norske kirke, men det anbefales delegert til prostifellesrådet å utøve arbeidsgiverfunksjoner også for prestene.

Et annet mindretall (1) legger til grunn at prostifellesrådet skal være et arbeidsgiverorgan på vegne av rettssubjektet Den norske kirke. Dagens ordning, der et fellesorgan for soknene ivaretar arbeidsgiveransvaret for de som arbeider lokalt, bør etter dette medlemmets syn avvikles, og alle ha Den norske kirke nasjonalt som arbeidsgiver. Prostifellesrådet vil imidlertid på enkelte andre saksfelt opptre som organ på vegne av soknene (i rollen som kirkeeier og gravplassmyndighet).

For mer informasjon: kirken.no/kirkeligorganisering

1. Nyhetsbrev fra NMS sitt arbeid i Etiopia, se vedlegg.
2. Fasteaksjonen

Fasteaksjonen er avsluttet og det kom inn kr 8065,- på den heldigitale aksjonen. Til sammenligning ble det samlet inn kr 13 032,- i 2020, også kun digital aksjon og kr 19 779,- i 2019, da var det bøssebæring. Menighetsrådets medlemmer ble oppfordret til å være med å dele den digitale aksjonen, men det var det dårlig oppslutning om.

**Vedtak:**

De fremlagte referatene tas til orientering. **Enst.**

**FR Sak 14/21 Årsregnskap 2020**

Kirkevergen informerte om årets regnskap og mindreforbruket overføres til disposisjonsfondet.

**Vedtak:**

Salangen menighets/fellesråd godkjenner det fremlagte årsregnskapet for 2020 med et mindreforbruk på kr 59 971,-

**FR Sak 21/21 Forliksrådet**

Kirkevergen la frem og informerte om en sak fra Forliksrådet. Saken gjelder pålegg om å gi tilsvar i forliksklage fra en organist som har spilt på en avlyst gudstjeneste og likevel krever betaling.

**Vedtak:**

Salangen menighetsråd avviser kravet og godtar ikke klagerens krav/påstand.

**MR Sak 15/21 Årsmelding 2019 og 2020**

**Forslag til vedtak:**

1. Salangen menighetsråd godkjenner menighetens årsmelding for 2019 og 2020
2. Salangen menighet avholder menighetens årsmøte -----------------

Forslag tidspunkt for menighetens årsmøte, tirsdag 18. mai kl 19.00.

**Vedtak:**

1. Salangen menighetsråd godkjenner menighetens årsmelding for 2019 og 2020
2. Salangen menighet avholder menighetens årsmøte tirsdag 18.mai 2021 klokken 19.00

**MR Sak 16/21 Lokal grunnordning**

**Forslag til vedtak:**

1. Salangen menighetsråd godkjenner ny lokal grunnordning for Salangen menighet.
2. Salangen menighetsråd legger ny lokal grunnordning frem på menighetsmøtet ------- før den sendes tjenestevei til biskopen for godkjenning.

Som hallelujavers til evangelieprosjeon velges 977.5 som hovedordning, denne ble valgt

med 4 av 6 stemmer. Ellers ble grunnordningen vedtatt som foreslått.

**Vedtak:**

1. Salangen menighetsråd godkjenner ny lokal grunnordning for Salangen menighet.
2. Salangen menighetsråd legger ny lokal grunnordning frem på menighetsmøtet tirsdag 18. mai før den sendes tjenestevei til biskopen for godkjenning.

**MR Sak 17/21 Vårdugnad på gravlundene**

Forslag dugnad hele dagen, fra 10-21 med servering av pølser etter skole/jobb. Da kan folk

komme når det passer for dem.

**Vedtak:**

Vårdugnad på gravlunden arrangeres tirsdag 11.mai kl 10 – 21. Vi serverer vafler formiddag

og ettermiddag, og pølser for dem som kommer direkte etter jobb eller skole. Kom når det

passer for deg.

Dugnad på Elvenes gravlund kommer senere.

**MR Sak 18/21 Sammen som kirke i hele verden**

**Vedtak:**

1. Salangen menighetsråd ønsker å sette fokus på misjon, og vil arrangere temagudstjeneste om misjon søndag 6 juni. Gjerne med kirkekaffe, dersom det lar seg gjøre.
2. Ønskelig med fokus på misjonsprosjektet i menighetsbladet.

**MR Sak 19/21 Salangen kirke 40 år 13. desember 2021**

Andreas tar ansvar for prosjektet med å bygge kirka i lego. Enten å gjøre det som en del av søndagsskolens arbeid eller annet barne- og ungdomsarbeid.

Komiteen har ikke hatt møte enda, og vi kommer tilbake til saken når de har hatt møte.

**MR Sak 20/21 Gudstjenesteliste**

Gudstjenestelisten ut året 2021 ligger som vedlegg til referatet.

**Vedtak:**

Salangen menighetsråd tar gudstjenestelisten ut året 2021 til orientering med de endringene

som kom frem på møtet.

Møte sluttet kl 21.07

Tonje Østvik

kirkeverge/daglig leder